رمسيس التاني (مصرى قديم: 𓇳𓄟𓇓 ‏ ‎ *rꜥ-ms-sw نطق: */ˈɾiːʕaʔ məˈsiːˌsuw/; قبطى: ⲣⲁⲙⲉⲥⲥⲏ نطق قبطى أخير: /ɾɑˈmæs.si/) هو اعظم و اقوى الملوك اللي حكمو مصر على مر التاريخ الفرعون العظيم دا حكم مصر حكم مصر لفتره طويله من سنة 1279 لسنة 1213 قبل الميلاد لمده سته و ستين سنه و شهرين و بيييجي ترتيبه التالت في ملوك الاسره التسعتاشر اللي حكمت مصر في المملكة الحديثه. رمسيس التاني ساب اثار رائعه من اشهرها معبد ابو سمبل معبد الائصر و معبد الكرنك. رمسيس التاني اتولد سنه 1303 (ق ع ح) وعينه ابوه (سيتى الاولانى) ولى للعهد وهو عنده 14 سنه يادوب و وصل لمنصب الفرعون وهو عنده عشرين سنه. ويتقال انه عاش لحد ما وصل عمره 99 سنه بس على الارجح مات وهو عنده تسعين او واحد و تسعين سنه. واتدفن فى مقبره من مقابر وادى الملوك و جثته (الموميا بتاعته) معروضه دلوقتى فى المتحف المصرى فى مدينة القاهره. رمسيس التانى ، اتولا على العرش يوم 31 مايو 1279 قبل الميلاد و بيعتبر أقوى فرعون عرفته مصر. وركز الجزء الأولانى من حكمه على بنا المدن و المعابد و النصب التذكارية.